Γεγονότα Ιουλίου 2023

Γεγονότα το 2023 : Ιανουάριος • Φεβρουάριος • Μάρτιος • Απρίλιος • Μάιος • Ιούνιος • Ιούλιος • Αύγουστος • Σεπτέμβριος • Οκτώβριος • Νοέμβριος • Δεκέμβριος Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Ιουλίου του 2023, συνοδευόμενα από τις πηγές μέσω των οποίων μεταδόθηκαν.

 Καταστροφές και δυστυχήματα Οι αρχές ανακοινώνουν ότι περισσότεροι από 100 άνθρωποι έχασαν τη ζωή τους σε όλο το Μεξικό ως αποτέλεσμα του καύσωνα που επικρατεί στη χώρα εδώ και δύο εβδομάδες.(Reuters) Τουλάχιστον 25 άνθρωποι σκοτώνονται όταν ένα γαμήλιο λεωφορείο συγκρούεται και παίρνει φωτιά στην περιοχή Μπουλντάνα στη Μαχαράστρα της Ινδίας.(CNN) Οκτώ άνθρωποι σκοτώνονται μετά από πυρκαγιά που ξεσπά σε ένα υπό κατασκευή νυχτερινό κέντρο στην Πνομ Πενχ της Καμπότζης.(Shine)Πολιτική και εκλογές Βουλευτικές εκλογές στο Ανατολικό Τιμόρ 2023 Ο Ζανάνα Γκουσμάο ορκίζεται πρωθυπουργός του Ανατολικού Τιμόρ. (AP)Επιστήμη και τεχνολογία Ο Ευρωπαϊκός Οργανισμός Διαστήματος εκτοξεύει με επιτυχία το διαστημικό τηλεσκόπιο Ευκλείδης για τη μελέτη της σκοτεινής ύλης και της σκοτεινής ενέργειας στο δεύτερο σημείο Λαγκράνζ, σε απόσταση 1,5 εκατομμυρίων χιλιομέτρων. (AFP via ABS-CBN News) Νόμος και έγκλημα Δύο άνθρωποι σκοτώνονται και άλλοι 28 τραυματίζονται σε μαζική δολοφονία σε πάρτι στη Βαλτιμόρη στη Μέριλαντ των ΗΠΑ. (CNN)Αθλητισμός Στους αγώνες αυτοκινήτου, ο τρεις φορές πρωταθλητής του Supercars Σέιν βαν Γκισμπέργκεν κερδίζει τον πρώτο αγώνα Grant Park 220 στο Chicago Street Course, και γίνεται ο πρώτος Νεοζηλανδός που κερδίζει έναν αγώνα NASCAR, και ο πρώτος οδηγός που κερδίζει στο ντεμπούτο του στο Cup Series από το 1963. (WLS-TV) Πόλεμος και επιθέσεις Ισραηλινο-παλαιστινιακή σύγκρουση Οκτώ Παλαιστίνιοι σκοτώνονται και περισσότεροι από 50 άλλοι τραυματίζονται όταν Ισραηλινοί στρατιώτες εισβάλλουν σε προσφυγικό καταυλισμό στην Τζενίν στην κατεχόμενη Δυτική Όχθη. Η Ισραηλινή Πολεμική Αεροπορία εξαπολύει επίσης αεροπορικές επιδρομές κατά τη διάρκεια της νύχτας. (Al Jazeera) Ρωσική εισβολή στην Ουκρανία Η Ρωσία εξαπολύει επιθέσεις με μη επανδρωμένα αεροσκάφη στο Σούμι της Ουκρανίας, σκοτώνοντας δύο άτομα και τραυματίζοντας άλλα 19. Σε απάντηση της επίθεσης, ο Ουκρανός πρόεδρος Βολοντίμιρ Ζελένσκι ζητά την εκτεταμένη αναβάθμιση της αντιαεροπορικής άμυνας. (Reuters)Νόμος και έγκλημα Πέντε άνθρωποι σκοτώνονται και άλλοι δύο τραυματίζονται σε αμόκ πυροβολισμών στη Φιλαδέλφεια, στην Πενσυλβάνια, των ΗΠΑ. (BBC News) Στις ΗΠΑ, τρία άτομα σκοτώνονται και άλλα οκτώ τραυματίζονται σε μαζικούς πυροβολισμούς σε φεστιβάλ στο [Φορτ Γουόρθ του Τέξας. (Reuters)Πολιτική και εκλογές προεδρικές εκλογές στη Σενεγάλη 2024 Ο πρόεδρος της Σενεγάλης Μάκι Σαλ ανακοινώνει ότι δεν θα διεκδικήσει την επανεκλογή του για μια τρίτη θητεία στις εκλογές του επόμενου έτους.(Le Monde) Πόλεμος και επιθέσεις Ισραηλινο-παλαιστινιακή σύγκρουση Η επίθεση των Ισραηλινών στρατιωτών στην Τζενίν στη Δυτική Όχθη, συνεχίζεται για δεύτερη ημέρα, σκοτώνοντας τέσσερις ακόμη Παλαιστίνιους και ανεβάζοντας τον αριθμό των νεκρών σε 12, ενώ περισσότεροι από 120 άλλοι τραυματίστηκαν. (Al Jazeera) Επτά άτομα τραυματίζονται σε εμβολισμό οχήματος και μαχαιριά στο Τελ Αβίβ του Ισραήλ. Ο δράστης σκοτώνεται από ένοπλο πολίτη. (Al Jazeera) Ρωσική εισβολή στην Ουκρανία Δύο άνθρωποι σκοτώνονται κατά τη διάρκεια ρωσικού βομβαρδισμού της Χερσώνας. Τρεις ακόμη άνθρωποι τραυματίζονται από ρωσικούς βομβαρδισμούς στο Τσερνίχοφ. (The Guardian)Διεθνείς σχέσεις Η Αίγυπτος και Τουρκία ανταλλάσσουν πρεσβευτές στο πλαίσιο της αποκατάστασης των διπλωματικών τους σχέσεων. (Al Jazeera) Το Ιράν προσχωρεί στον Οργανισμό Συνεργασίας της Σαγκάης, αποτελώντας το ένατο μέλος του οργανισμού. (Reuters) Η θητεία του γενικού γραμματέα του NATO Γενς Στόλτενμπεργκ παρατείνεται για 4η φορά, παρά την προηγούμενη πρόθεση του ίδιου να παραιτηθεί μετά τη λήξη της τρίτης θητείας του. (AFP via France 24)Νόμος και έγκλημα Ο νόμος περί κατάργησης της υποχρεωτικής θανατικής ποινής του 2023 τίθεται σε ισχύ στη Μαλαισία, καταργώντας την υποχρεωτική επιβολή της θανατικής ποινής για τα αδικήματα της διακίνησης ναρκωτικών, του φόνου, της απαγωγής και της προδοσίας. (UrduPoint) Η αφγανική κυβέρνηση υπό την ηγεσία των Ταλιμπάν δίνει εντολή να κλείσουν τα ινστιτούτα αισθητικής σε όλη την επικράτεια μέσα σε έναν μήνα. (AFP via The Manila Times) Η ολλανδική κυβέρνηση απαγορεύει τη χρήση ηλεκτρονικών συσκευών στις σχολικές αίθουσες από την 1η Ιανουαρίου 2024, επικαλούμενη στοιχεία ότι οι συσκευές αυτές εμποδίζουν τη μάθηση των μαθητών. (AFP μέσω ABS-CBN News)] Τουλάχιστον 20 άνθρωποι σκοτώνονται και 126 τραυματίζονται σε 22 μαζικούς πυροβολισμούς στις Ηνωμένες Πολιτείες την Ημέρα της Ανεξαρτησίας. (ABC News) Τυνήσιοι νέοι συγκρούονται με μετανάστες της Υποσαχάριας Αφρικής στο Σφαξ μετά τη δολοφονία ενός ντόπιου Τυνήσιου σε επίθεση με μαχαίρι. Περισσότεροι από 30 μετανάστες φέρονται να έχουν τραυματιστεί στα επεισόδια, ενώ πολλοί από αυτούς εκδιώχθηκαν βίαια από την πόλη από την αστυνομία.(AFP via France 24) Πόλεμος και επιθέσεις Ισραηλινο-παλαιστινιακή σύγκρουση Ο ισραηλινός στρατός αποχωρούν από το προσφυγικό στρατόπεδο της Τζενίν έπειτα από μια διήμερη επιχείρηση στην κατεχόμενη Δυτική Όχθη, που είχε ως αποτέλεσμα τον θάνατο τουλάχιστον 13 Παλαιστινίων και τον εκτοπισμό χιλιάδων ατόμων όπως και εκτατεμένες υλικές ζημιές. Σκοτώθηκε επίσης ένας Ισραηλινός στρατιώτης. (BBC News)Καταστροφές και δυστυχήματα Δεκαεπτά άνθρωποι σκοτώνονται και άλλοι δέκα νοσηλεύονται από διαρροή αερίου νιτρικού άλατος από παράνομο ορυχείο σε άτυπο οικισμό στο Γκάουτενγκ στη Νότια Αφρική. (AP) Τουλάχιστον 27 άνθρωποι σκοτώνονται και 17 τραυματίζονται όταν λεωφορείο πέφτει σε χαράδρα κοντά στο Μαγκνταλένα Πενιάσκο, στην πολιτεία Οαχάκα στο Μεξικό. (Al Jazeera)Υγεία και περιβάλλον Το Τόγκο επιβεβαιώνει ότι 1.450 πτηνά έχασαν τη ζωή τους ύστερα από επιδημία του ιού Η5Ν1. (Reuters)Επιστήμη και τεχνολογία Ο κατασκευαστής αεροδιαστημικής Arianespace εκτοξεύει το όχημα Ariane 5 για τελευταία φορά από το Διαστημικό Κέντρο Γουιάνας στο Κουρού στη Γαλλική Γουιάνα, μεταφέροντας γαλλικούς και γερμανικούς στρατιωτικούς δορυφόρους. (AFP μέσω RFI) Πόλεμος και επιθέσεις Ρωσική εισβολή στην Ουκρανία Η Ρωσία εξαπολύει πυραυλική επίθεση στο Λβιβ από τη Μαύρη Θάλασσα, σκοτώνοντας 10 πολίτεςς και τραυματίζοντας άλλους 48. Οι ουκρανικές δυνάμεις δηλώνουν ότι κατέρριψαν επτά από τους δέκα πυραύλους. (Reuters) (Lviv City Council)Καταστροφές και δυστυχήματα Μεγάλη πυρκαγιά σε φορτηγό πλοίο που ελλιμενίζεται στο λιμάνι του Νιου Τζέρσεϊ των ΗΠΑ σκοτώνει δύο πυροσβέστες και τραυματίζει άλλους πέντε. (Reuters)Νόμος και έγκλημα Δύο παιδιά σκοτώνονται και άλλα 16 άτομα τραυματίζονται όταν ένα αυτοκίνητο πέφτει πάνω σε ένα δημοτικό σχολείο στο Γουίμπλεντον του Λονδίνου. (BBC News) Πόλεμος και επιθέσεις Ρωσική εισβολή στην Ουκρανία Οι Ηνωμένες Πολιτείες ανακοινώνουν ένα πακέτο βοήθειας ύψους 800 εκατομμυρίων δολαρίων για την Ουκρανία που περιλαμβάνει για πρώτη φορά πυρομαχικά διασποράς. Ενώ τα όπλα αυτά έχουν τεθεί εκτός νόμου από περισσότερες από 100 χώρες στο πλαίσιο της Σύμβασης για τα πυρομαχικά διασποράς, οι Ηνωμένες Πολιτείες, η Ουκρανία και η Ρωσία δεν έχουν υπογράψει. (CNN)Καταστροφές και δυστυχήματα Τουλάχιστον 55 άνθρωποι, μεταξύ των οποίων οκτώ παιδιά, σκοτώνονται από πλημμύρες που προκαλούνται από βροχές μουσώνων στο Πακιστάν. (AP) Έξι άνθρωποι σκοτώνονται και άλλοι 81 τραυματίζονται σε πυρκαγιά σε γηροκομείο στο Μιλάνο, στη Λομβαρδία της Ιταλίας. (AP) Δεκατέσσερις άνθρωποι σκοτώνονται, έξι αγνοούνται και τρεις τραυματίζονται έπειτα από κατάρρευση πολυκατοικίας στο Ρεσίφε του Περναμπούκο στη Βραζιλία. (BBC News)Διεθνείς σχέσεις Ο πρόεδρος των ΗΠΑ Τζο Μπάιντεν δηλώνει την πλήρη καταστροφή των αποθεμάτων χημικών όπλων της χώρας, καθιστώντας τις ΗΠΑ το τελευταίο υπογράφον μέρος της σύμβασης για τα χημικά όπλα που καταστρέφει τα δηλωμένα αποθέματα και σηματοδοτεί την εξάλειψη όλων των γνωστών παγκόσμιων αποθεμάτων χημικών όπλων. (AFP via RTÉ)Πολιτική και εκλογές Στις Κάτω Χώρες, το τέταρτο υπουργικό συμβούλιο του Μαρκ Ρούτε καταρρέει εν μέσω διαφωνιών σχετικά με τις αιτήσεις ασύλου.Ο πρωθυπουργός Ρούτε ανακοινώνει ότι θα υποβάλει την παραίτησή του το Σάββατο. (BBC News) Πόλεμος και επιθέσεις Σε αεροπορική επίθεση στην Ομντουμάν του Σουδάν σκοτώνονται τουλάχιστον 22 άτομα. (Reuters) Ρωσική εισβολή στην Ουκρανία Ο ρωσικός στρατός βομβαρδίζουν την Λιμάν στην περιφέρεια Ντονέτσκ της ουκρανίας σκοτώνοντας οκτώ ανθρώπους και τραυματίζοντας άλλους 13, σύμφωνα με τον κυβερνήτη Πάβλο Κιριλένκο. (BBC News)Τέχνες και πολιτισμός Ο Άγγλος μουσικός Έλτον Τζον, ο τέταρτος καλλιτέχνης με τις μεγαλύτερες πωλήσεις μουσικής όλων των εποχών, δίνει την τελευταία του συναυλία στην Tele2 Arena στη Στοκχόλμη της Σουηδίας, μετά από περιοδείες συναυλιών για περισσότερα από 50 χρόνια. (Global News)Καταστροφές και δυστυχήματα Ένα αεροπλάνο συντρίβεται στη Μουριέτα της Καλιφόρνια, στις Ηνωμένες Πολιτείες, με αποτέλεσμα να σκοτωθούν και οι έξι επιβαίνοντες. (Forbes)Υγεία και περιβάλλον Οι αρχηγοί κυβερνήσεων των χωρών της λεκάνης του Αμαζονίου συνεδριάζουν στη Λετίσια στην Αμαζόνας της Κολομβίας, για να χαράξουν στρατηγική για τη διατήρηση του τροπικού δάσους του Αμαζονίου. (AFP via The Business Standard) Πόλεμος και επιθέσεις Συριακός εμφύλιος πόλεμος Η Κεντρική Διοίκηση των ΗΠΑ ανακοινώνει ότι σε επίθεση με τηλεκατευθυνόμενο drone MQ-9 Reaper σκοτώθηκε ο ανώτερος ηγέτης του Ισλαμικού Κράτους, Ουσάμα αλ Μουχατζίρ, στην ανατολική Συρία δύο ημέρες πριν. (Reuters)Καταστροφές και δυστυχήματα Δέκα άνθρωποι σκοτώνονται και άλλοι 30 τραυματίζονται όταν λεωφορείο πέφτει από γέφυρα σε ποτάμι στη Βόρεια Κεντρική Επαρχία της Σρι Λάνκα.(Xinhua)Διεθνείς σχέσεις Η Νέα Ζηλανδία υπογράφει συμφωνία ελεύθερου εμπορίου με την Ευρωπαϊκή Ένωση, η οποία αναμένεται να αυξήσει τις εξαγωγές της ΕΕ προς το κράτος του Νότιου Ειρηνικού κατά 4,5 δισ. ευρώ ετησίως. (AFP μέσω RTE)Πολιτική και εκλογές προεδρικές εκλογές στο Ουζμπεκιστάν 2023 Οι Ουζμπέκοι ψηφίζουν για τον πρόεδρο μετά την έγκριση του συνταγματικού δημοψηφίσματος, το οποίο επαναφέρει τα όρια των θητειών, επιτρέποντας στον νυν πρόεδρο Σαβκάτ Μιρζιγιόγεφ να υπηρετήσει δύο ακόμη επταετείς θητείες. (AFP μέσω France 24)Αθλητισμός Στο γκολφ, η Αμερικανίδα Άλισεν Κόρπους κερδίζει το 78ο Αμερικανικό Όπεν γκολφ γυναικών στο Πεμπλ Μπιτς της Καλιφόρνια. (BBC Sport) Πόλεμος και επιθέσεις Ρωσική εισβολή στην Ουκρανία Ρωσικές δυνάμεις πλήττουν κατοικημένη περιοχή στο Ορίχιβ, στην περιφέρεια Ζαπορίζια, σκοτώνοντας επτά πολίτες και τραυματίζοντας άλλους 11, σύμφωνα με τον κυβερνήτη Γιούρι Μαλάσκο. (Reuters) Ο Στάνισλαβ Ρζίτσκι, αναπληρωτής επικεφαλής της στρατιωτικής κινητοποίησης στη ρωσική πόλη Κρασνοντάρ και διοικητής του υποβρυχίου του ρωσικού Ναυτικού B-265 Krasnodar, σκοτώνεται από πυροβολισμούς κοντά στο αθλητικό συγκρότημα της πόλης. (The Guardian) (Reuters μέσω The Jerusalem Post)Υγεία και περιβάλλον Ο Παγκόσμιος Μετεωρολογικός Οργανισμός αναφέρει ότι στις αρχές Ιουλίου η Γη κατέγραψε την πιο ζεστή εβδομάδα στα ρεκόρ, αποδίδοντας τις πρωτοφανείς θερμοκρασίες στην κλιματική αλλαγή και στα πρώτα στάδια του Ελ Νίνιο. (AFP via RFI)Νόμος και έγκλημα Έξι άνθρωποι, μεταξύ των οποίων τρία παιδιά, σκοτώνονται και ένα ακόμη άτομο τραυματίζεται σε μαζική επίθεση με μαχαίρι που εκδηλώνεται σε νηπιαγωγείο στην Λιαντζιάνγκ της Γκουανγκντόνγκ. Ο ύποπτος δράστης κρατείται από την αστυνομία. (India Today)Πολιτική και εκλογές Ολλανδικές βουλευτικές εκλογές 2023 Ο Ολλανδός πρωθυπουργός Μαρκ Ρούτε ανακοινώνει την αποχώρησή του από την πολιτική μετά την κατάρρευση της 4ης κυβέρνησής του. (AP) προεδρικές εκλογές στο Ουζμπεκιστάν 2023 Οι αρχές του Ουζμπεκιστάν ανακοινώνουν ότι ο εν ενεργεία πρόεδρος Σαβκάτ Μιρζιγιάγιεφ επανεξελέγη με 87,1% των ψήφων. (Reuters) Οικονομία και επιχειρήσεις Η Αμερικανίδα ομοσπονδιακή δικαστής Ζακλίν Σκοτ Κόρλι εγκρίνει την απόκτηση από την εταιρεία τεχνολογίας Microsoft της εταιρείας βιντεοπαιχνιδιών Activision Blizzard, ύψους 69 δισ. δολαρίων. Πρόκειται για την μεγαλύτερη σε αξία απόκτηση βιντεοπαιχνιδιού στην ιστορία. (Reuters)Πολιτική και εκλογές Ο πρωθυπουργός της Ταϊλάνδης Πραγιούτ Τσαν-ο-τσα ανακοινώνει την αποχώρησή του από το πολιτικό αξίωμα. (CNA)Επιστήμη και τεχνολογία Η Ομάδα Εργασίας Ανθρωπόκαινο προσδιορίζει τη λίμνη Κρόφροντ κοντά στο Μίλτον του Οντάριο, στον Καναδά, ως την αφετηρία του προτεινόμενης εποχής του Ανθρωπόκαινου λόγω του ετήσιου στρώματος από ιζήματα που παρέχουν ένα ολοκληρωμένο γεωλογικό αρχείο των πρόσφατων περιβαλλοντικών αλλαγών.(AFP via Daily Tribune) Οικονομία και επιχειρήσεις Το Διεθνές Νομισματικό Ταμείο εγκρίνει συμφωνία για χορήγηση δανείου ύψους 3 δισεκατομμυρίων δολαρίων ΗΠΑ για την οικονομία του Πακιστάν προκειμένου να αποτραπεί το ενδεχόμενο εθνικής χρεοκοπίας και να ανακτήσει την οικονομική σταθερότητα. (AP)Διεθνείς σχέσεις Η Βόρεια Κορέα εκτοξεύει έναν διηπειρωτικό βαλλιστικό πύραυλο Hwasong-18 σε ύδατα κοντά στην Ιαπωνία. Αυτό συμβαίνει μία ημέρα αφότου η Βόρεια Κορέα απείλησε τις Ηνωμένες Πολιτείες, ισχυριζόμενη ότι ένα αμερικανικό κατασκοπευτικό αεροπλάνο εισήλθε πολλές φορές στην αποκλειστική οικονομική ζώνη της χώρας τη Δευτέρα. (AP) (CNN) Στη σύνοδο κορυφής του ΝΑΤΟ στο Βίλνιους της Λιθουανίας, αξιωματούχοι της G7 ανακοινώνουν ότι παρουσίασαν ένα διεθνές πλαίσιο για τη μακροπρόθεσμη ασφάλεια της Ουκρανίας, σε μια προσπάθεια να ενισχύσουν την άμυνά τους εναντίον της Ρωσίας και να την αποτρέψουν από κάθε μελλοντική επίθεση. Τα μέτρα θα περιλαμβάνουν διμερείς συνομιλίες, στρατιωτικό υλικό, εκπαίδευση, ανταλλαγή πληροφοριών και άλλα σχέδια για την ανοικοδόμηση της οικονομίας της χώρας. (Politico EU) (Reuters) Η UNESCO δέχεται τις ΗΠΑ ως μέλος, αφού αποχώρησαν από τον οργανισμό το 2018. (Euronews)Νόμος και έγκλημα Έξι άνθρωποι σκοτώνονται κατά τη διάρκεια διαδηλώσεων στο Ναϊρόμπι, στην Κένυα, εναντίον της αύξησης στη φορολογία που επέβαλε η κυβέρνηση. (AFP via France 24) Πόλεμος και επιθέσεις Τα Ηνωμένα Έθνη αναφέρουν την ανακάλυψη ενός ομαδικού τάφου στην περιοχή Γκενέινα, στο Δυτικό Νταρφούρ του Σουδάν, που πιστεύεται ότι περιέχει τουλάχιστον 87 άτομα, συμπεριλαμβανομένων γυναικών και παιδιών, τα οποία φέρεται να έχουν σκοτωθεί από τις Δυνάμεις Ταχείας Υποστήριξης και μια συνεργαζόμενη αραβική πολιτοφυλακή. (AP)Υγεία και περιβάλλον Ο Αμερικανικός Οργανισμός Τροφίμων και Φαρμάκων εγκρίνει το πρώτο μη συνταγογραφούμενο αντισυλληπτικό χάπι, το Perrigo, παρασκευασμένο από την Opill, διευρύνοντας την πρόσβαση στην αντισύλληψη σε όλη τη χώρα. (AFP μέσω France 24)Αθλητισμός Θερινοί Ολυμπιακοί Αγώνες 2024 Η Διεθνής Ολυμπιακή Επιτροπή δηλώνει ότι οι αθλητές από τη Ρωσία και τη Λευκορωσία δεν θα λάβουν προσκλήσεις για τους Θερινούς Ολυμπιακούς Αγώνες στο Παρίσι, και θα μπορούν να αγωνιστούν μόνο ως ουδέτεροι αθλητές. (The Hill) Επιστήμη και τεχνολογία Ο Ινδικός Οργανισμός Διαστημικών Ερευνών εκτοξεύει το Chandrayaan-3 σε αποστολή στη Σελήνη. Η αποστολή θα αναπτύξει το Vikram lander και το Pragyan rover για να μελετήσουν την επιφάνεια της Σελήνης για δύο εβδομάδες. Η αποστολή είναι παρόμοια με την αποτυχημένη αποστολή Chandrayaan-2, η οποία συνετρίβη λίγο πριν από την προσεδάφιση το 2019. (Space.com)Αθλητισμός Στην γυναικεία ένωση ράγκμπι, η Νέα Ζηλανδία κατακτά τον δεύτερο συνεχόμενο τίτλο της στη σειρά Pacific Four Series, αφού νίκησε τις ΗΠΑ με 39-17 στο TD Place Stadium στην Οτάβα στο Οντάριο του Καναδά. (BBC Sport) Καταστροφές και δυστυχήματα Τριάντα επτά άνθρωποι σκοτώνονται, αρκετοί άλλοι αγνοούνται και πολλοί τραυματίζονται στη Νότια Κορέα, όταν καταρρακτώδεις βροχές προκαλούν κατολισθήσεις και υπερχείλιση φράγματος στην Βόρειο Τσουνγκτσέονγκ, με αποτέλεσμα την εκκένωση περισσότερων από 4.700 ανθρώπων σε εθνικό επίπεδο. Ο πρωθυπουργός Χαν Ντουκ-σου ζητά την ανάπτυξη των ενόπλων δυνάμεων για τη διεξαγωγή επιχειρήσεων έρευνας και διάσωσης. (AP)Υγεία και περιβάλλον Το ιταλικό υπουργείο Υγείας εκδίδει προειδοποίηση "ακραίου" κινδύνου για την υγεία για 16 πόλεις, συμπεριλαμβανομένων της Φλωρεντίας και της Ρώμης, καθώς ο Ευρωπαϊκός Οργανισμός Διαστήματος αναφέρει ότι ενδέχεται να σημειωθούν θερμοκρασίες ρεκόρ έως και 48 βαθμών Κελσίου. (CNN)Νόμος και έγκλημα Τέσσερα άτομα σκοτώνονται από μαζικούς πυροβολισμούς στο Χάμπτον της Τζόρτζιας στις ΗΠΑ. (Metro) (The New York Times)Αθλητισμός Στην αντισφαίριση, η Τσέχα Μαρκέτα Βοντρούσοβα νικά την Τυνήσια Ονς Ζαμπέρ με 6–4, 6–4 στον τελικό και κατακτά τον τίτλο στο μονό γυναικών του Ουίμπλεντον για το 2023. Γίνεται η πρώτη παίκτρια στην ιστορία που κατακτά τον τίτλο του Ουίμπλεντον χωρίς να έχει προηγούμενη κατάταξη. (AFP via ABS-CBN News) Πόλεμος και επιθέσεις Δέκα άνθρωποι σκοτώνονται και άλλοι δύο τραυματίζονται όταν ένοπλοι ανοίγουν πυρ σε πολυσύχναστο κόμβο στην Μπαμέντα της βορειοδυτικής περιφέρειας του Καμερούν.(Reuters) Ο κομμουνιστής και ηγέτης της αντιπολίτευσης της Υπερδνειστερίας Όλεγκ Χορζάν δολοφονείται κατά τη διάρκεια επίθεσης με μαχαίρι στο γραφείο του. (Newsweek)Καταστροφές και δυστυχήματα Σεισμός μεγέθους 7,2 βαθμών πλήττει τις ακτές της Αλάσκας, στις Ηνωμένες Πολιτείες, προκαλώντας την έκδοση προειδοποίησης για τσουνάμι για την περιοχή. (ABC News) Σαράντα δύο φάλαινες-πιλότοι πεθαίνουν σε ένα μαζικό περιστατικό εκβρασμού σε μια παραλία στο Βόρειο Τόλστα των Εξώτερων Εβρίδων, στη Σκωτία ενώ σε άλλες 12 γίνεται ευθανασία έπειτα από αποτυχημένες προσπάθειες επαναφοράς τους λόγω δυσμενών συνθηκών. (AFP via WION) Τουλάχιστον τέσσερις άνθρωποι σκοτώνονται και άλλοι επτά νοσηλεύονται στο νοσοκομείο όταν ένα υδατοκίνητο λεωφορείο που μετέφερε 20 επιβάτες ανατρέπεται στον ποταμό Μπουριγκάνγκα κοντά στην Ντάκα, πρωτεύουσα του Μπανγκλαντές. Μια επιχείρηση διάσωσης βρίσκεται σε εξέλιξη. (Reuters μέσω Hindustan Times) Τέσσερις άνθρωποι σκοτώνονται και άλλοι 13 τραυματίζονται κατά τη διάρκεια κατάρρευσης κτιρίου στο Κυβερνείο Μπεχέιρα της Αιγύπτου. (Al-Ahram)Αθλητισμός Στο τένις, ο Ισπανός Κάρλος Αλκαράθ νικά τον Σέρβο Νόβακ Τζόκοβιτς στον τελικό του μονού ανδρών στο Ουίμπλεντον για το 2023. Γίνεται ο πρώτος παίκτης που κατακτά τον τίτλο χωρίς να συμπεριλαμβάνεται στους 4 μεγάλους από το 2002. (USA Today) ΚΟΝΚΑΚΑΦ Γκολντ Καπ 2023 Στο ποδόσφαιρο συλλόγων, το Μεξικό κατακτά για 9η φορά το ΚΟΝΚΑΚΑΦ Γκολντ Καπ επικρατώντας του Παναμά 1–0 στον τελικό στο στάδιο SoFi του Ίνγκλγουντ στην Καλιφόρνια των ΗΠΑ, με το νικητήριο γκολ να πετυχαίνει ο Σαντιάγκο Χιμένες στο 88ο λεπτό. Ο Αδαλμπέρτο Καρασγκίλα από τον Παναμά κερδίζει την Χρυσή Μπάλα ως ο πολυτιμότερος παίκτης της διοργάνωσης. (AP) Πόλεμος και επιθέσεις Ρωσική εισβολή στην Ουκρανία Ένα ζευγάρι σκοτώνεται και η κόρη τους τραυματίζεται από έκρηξη στη Γέφυρα της Κριμαίας. (Reuters) (The Guardian)Καταστροφές και δυστυχήματα Πυρκαγιές στην Ελλάδα το 2023 Δύο πυρκαγιές κοντά στην ελληνική παραθαλάσσια πόλη Λαγονήσι, στην Ανατολική Αττική και στο Λουτράκι Κορινθίας, προξενούν σημαντικές υλικές ζημιές και προκαλούν την απομάκρυνση χιλιάδων ανθρώπων. Το πολεοδομικό συγκρότημα της Αθήνας και το μεγαλύτερο μέρος της νότιας Ελλάδας βρίσκονται στο δεύτερο υψηλότερο επίπεδο συναγερμού για πυρκαγιές. (AP via ABC News) Δεκαπέντε άνθρωποι σκοτώνονται, άλλοι έξι τραυματίζονται και άλλοι δεκατρείς αγνοούνται κατά τη διάρκεια κατολισθήσεων που προκλήθηκαν από ισχυρές βροχές στο Κετάμε της Κολομβίας. (DW) Δεκατρείς άνθρωποι σκοτώνονται και άλλοι πέντε τραυματίζονται από την κατάρρευση κτιρίου στο Κάιρο της Αιγύπτου.(Al-Ahram) Πέντε άνθρωποι σκοτώνονται και άλλοι επτά τραυματίζονται όταν ένα αεροσκάφος Cessna 208 πέφτει πάνω σε ένα υπόστεγο σε ένα αεροδρόμιο στο χωριό Κρτσίνο της Πολωνίας.(AFP via NDTV)Υγεία και περιβάλλον Ο Παγκόσμιος Οργανισμός Υγείας αναφέρει ότι η γρίπη των πτηνών ευθύνεται για τη θανάτωση δεκάδων γατών σε 13 περιφέρειες της Πολωνίας, σηματοδοτώντας την πρώτη περίπτωση που ο ιός προσβάλλει μεγάλο αριθμό αιλουροειδών σε εκτεταμένη περιοχή. (Global News)Διεθνείς σχέσεις Πολιτικό καθεστώς της Δυτικής Σαχάρας Το Ισραήλ αναγνωρίζει την κυριαρχία του Μαρόκου στη Δυτική Σαχάρα. (The Jerusalem Post)Νόμος και έγκλημα Ο αριθμός των ανθρώπων που πέθαναν στην Κένυα αφού ακολούθησαν έναν πάστορα ο οποίος τους διέταξε να να πεθάνουν γρήγορα προκειμένου να συναντήσουν τον Ιησού αυξάνεται σε 403 καθώς γίνεται εκταφή δώδεκα ακόμη ανθρώπων. (AP)Πολιτική και εκλογές Ο Πρόεδρος του Κοινοβουλίου της Σιγκαπούρης Ταν Τσουάν-Γιν και ο βουλευτής Τσενγκ Λι Χούι παραιτούνται από το Κοινοβούλιο της Σιγκαπούρης και το κυβερνών Κόμμα Λαϊκής Δράσης, αφού παραδέχθηκαν ότι είχαν εξωσυζυγική σχέση. (CNA) Πόλεμος και επιθέσεις Ρωσική εισβολή στην Ουκρανία Η ρωσική Ομοσπονδιακή Συνέλευση τροποποιεί τους νόμους περί στράτευσης, αυξάνοντας τα όρια ηλικίας για την στρατολόγηση στα 70 έτη από 65 έτη για τους ανώτατους αξιωματικούς των ενόπλων δυνάμεων. (Reuters)Καταστροφές και δυστυχήματα Οκτώ άνθρωποι σκοτώνονται και περισσότεροι από 115.000 άνθρωποι εκτοπίζονται έπειτα από σφοδρές πλημμύρες στο Ασάμ της Ινδίας. (Reuters)Υγεία και περιβάλλον Κύματα καύσωνα στην Ευρώπη το 2023 Το Κέντρο Συντονισμού Αντιμετώπισης Εκτάκτων Αναγκών της Ευρωπαϊκής Ένωσης εκδίδει κόκκινο συναγερμό λόγω ακραίας ζέστης στην Κροατία, το Μαυροβούνιο, τη Σερβία, το μεγαλύτερο μέρος της Ιταλίας και τμήματα της Βοσνία-Ερζεγοβίνης και της Ισπανίας. (Reuters)Επιστήμη και τεχνολογία Σε μελέτη που δημοσιεύεται στην επιθεώρηση Scientific Reports', οι ερευνητές παρουσιάζουν ένα απολίθωμα 125 εκατομμυρίων ετών από την κεντρική Κίνα που απεικονίζει ένα θηλαστικό Repenomamus robustus κυνηγώντας έναν δεινόσαυρο, Psittacosaurus lujiatunensis, γεγονός που υποδηλώνει ότι τα μικρά θηλαστικά μπορεί να κυνηγούσαν ενεργά τους δεινόσαυρους και όχι απλώς να τρέφονταν από αυτούς. (AP) Καταστροφές και δυστυχήματα Τουλάχιστον 34 άνθρωποι σκοτώνονται και άλλοι 12 τραυματίζονται όταν λεωφορείο συγκρούεται με αυτοκίνητο στην επαρχία Ταμανρασέτ της Αλγερίας. (Reuters via Al Arabiya) Δεκαέξι άνθρωποι σκοτώνονται και άλλοι έντεκα τραυματίζονται όταν ένας μετασχηματιστής ηλεκτρικής ενέργειας εκρήγνυται στις όχθες του ποταμού Αλακνάντα στην περιοχή Τσαμόλι στην Ουταραχάντ της Ινδίας.(Hindustan Times) Ένας άνθρωπος σκοτώνεται και άλλοι 48 τραυματίζονται κατά τη διάρκεια έκρηξης σε αταθμό του μετρό στο Γιοχάνεσμπουργκ της Νότιας Αφρικής. (AP) Πέντε άνθρωποι σκοτώνονται και αρκετοί άλλοι τραυματίζονται στη Σλοβενία, την Κροατία, τη Βοσνία-Ερζεγοβίνη και τη Σερβία, έπειτα από καταιγίδα που περνάει από τις χώρες.(AP via The San Diego Union-Tribune)Διεθνείς σχέσεις 15η σύνοδος κορυφής των BRICS Η Νότια Αφρική επιβεβαιώνει ότι ο Ρώσος πρόεδρος Βλαντίμιρ Πούτιν, ο οποίος αντιμετωπίζει ένταλμα σύλληψης από το Διεθνές Ποινικό Δικαστήριο, θα συμμετάσχει εξ αποστάσεως στην επικείμενη σύνοδο κορυφής των BRICS στο Γιοχάνεσμπουργκ αντί να παραστεί αυτοπροσώπως. (AFP via The Manila Times) Πόλεμος και επιθέσεις Ρωσική εισβολή στην Ουκρανία Τουλάχιστον τρεις άνθρωποι σκοτώνονται και οκτώ άμαχοι τραυματίζονται σε χτύπημα των ρωσικών δυνάμεων στην Οδησσό της Ουκρανίας. (Reuters) (Reuters 2)Καταστροφές και δυστυχήματα Τουλάχιστον 16 άτομα σκοτώνονται και άλλα 100 πιστεύεται ότι αγνοούνται κατά τη διάρκεια κατολίσθησης στο Ραϊγκάντ της Μαχαράστρα, στην Ινδία. (The Hindu)Υγεία και περιβάλλον Πανδημία COVID-19 Η κυβέρνηση του Τοκελάου ανακοινώνει το πρώτο κοινοτικό κρούσμα της COVID-19 στο Φακαόφο, την τελευταία από τις τρεις ατόλες της χώρας που ανέφερε κρούσματα του ιού, καθώς ο αριθμός των κρουσμάτων της COVID-19 ξεπερνά τους πενήντα ασθενείς. (RNZ) Κηρύσσεται κατάσταση έκτακτης ανάγκης λόγω μεγάλων πυρκαγιών στο νησί Ρόδος, στην Ελλάδα, και εκδίδονται εντολές εκκένωσης για αρκετές ορεινές περιοχές. (The Guardian)Νόμος και έγκλημα Τρία άτομα σκοτώνονται, συμπεριλαμβανομένου του δράστη, και άλλα έξι τραυματίζονται σε μαζική δολοφονία με πυροβολισμούς σε εργοτάξιο του Όκλαντ στη Νέα Ζηλανδία. (Reuters)Αθλητισμός Παγκόσμιο Κύπελλο Ποδοσφαίρου Γυναικών 2023 Η ένατη διοργάνωση του Παγκοσμίου Κυπέλλου Ποδοσφαίρου Γυναικών ανοίγει στη Νέα Ζηλανδία, με την διοργανώτρια να νικά την Νορβηγία με 1-0 στον εναρκτήριο αγώνα στο πάρκο Εντέν στο Όκλαντ. Πριν από τον αγώνα τηρήθηκε ενός λεπτού σιγή για τα θύματα του μακελειού που συνέβη μερικές ώρες νωρίτερα. (AP) Πόλεμος και επιθέσεις Ρωσική εισβολή στην Ουκρανία Οι Ρωσικές Αεροπορικές Δυνάμεις πλήττουν ένα κτήριο στο Μικολάιβ, σκοτώνοντας δύο πολίτες. (Yeni Şafak) Σύγκρουση στο Σουδάν το 2023 Δεκαπέντε πολίτες και 19 αξιωματικοί του στρατού σκοτώνονται σε επίθεση με drone στο Χαρτούμ του Σουδάν.(Globe Echo) Πόλεμος στο Νταρφούρ Τουλάχιστον 20 άμαχοι σκοτώνονται και περισσότεροι από 45 άλλοι τραυματίζονται σε επιθέσεις με ρουκέτες σε κατοικημένες περιοχές στη Νιάλα στο Νότιο Νταρφούρ, και οβίδες κοντά σε νοσοκομεία στο Ελ-Ομπέιντ, στο Βόρειο Κορντοφάν, σύμφωνα με αναφορές ιατρών και δικηγόρων. (AFP μέσω Arab News)Επιχειρήσεις και οικονομία Μια αγορά φρέσκων προϊόντων στο Τομοχόν, στο Βόρειο Σουλαουέζι της Ινδονησίας, γίνεται η πρώτη αγορά της χώρας που παύει το εμπόριο κρέατος γάτας και κρέατος σκύλου έπειτα από παρατεταμένη εκστρατεία τοπικών ακτιβιστών και παγκόσμιων προσωπικοτήτων, με την υποστήριξη της Humane Society International. (AP via Los Angeles Times)Υγεία και περιβάλλον Η κυβέρνηση της Γκάμπια αναγνωρίζει τα εισαγόμενα ινδικά σιρόπια για το βήχα ως την αιτία για το θάνατο τουλάχιστον 70 παιδιών από νεφρική ανεπάρκεια, οδηγώντας σε κανονιστικές αλλαγές και πιθανές νομικές ενέργειες σε βάρος της παρασκευάστριας εταιρίας, Maiden Pharmaceuticals. Ο Παγκόσμιος Οργανισμός Υγείας επιβεβαιώνει ότι βρέθηκαν θανατηφόρες αντιψυκτικές ουσίες στα σιρόπια. (AFP via Al Arabiya) Η βορειοδυτική πολιτεία Καντούνα της Νιγηρίας αναφέρει μια επιδημία διφθερίτιδας, η οποία έχει σκοτώσει 10 παιδιά από τις αρχές Ιουλίου. (Xinhua)Νόμος και έγκλημα Ένα άτομο σκοτώνεται και άλλα τρία τραυματίζονται σε μαζικό μαχαίρωμα κοντά σε σταθμό του μετρό της Σεούλ, στη Νότια Κορέα. Ο δράστης συλλαμβάνεται. (AFP μέσω The Hindustan Times)Αθλητισμός Diamond League 2023 Στο στίβο, η Φέιθ Κίπιεγκον από την Κένυα σημειώνει νέο ρεκόρ στο μίλι γυναικών, τερματίζοντας στο στάδιο Λουδοβίκου Β΄ στο Φονβιέλ του Μονακό, με χρόνο 4:07.64 και ξεπερνώντας το προηγούμενο ρεκόρ του 2019 που κατείχε η Σιφάν Χασάν από τις Κάτω Χώρες. (CNN) Καταστροφές και δυστυχήματα Τέσσερις άνθρωποι σκοτώνονται και άλλοι δέκα τραυματίζονται σε ατύχημα από έκρηξη σωλήνα ζεστού νερού σε εμπορικό κέντρο στη Μόσχα, Ρωσία. (Reuters) Μια καταιγίδα στη Σερβία σκοτώνει τρία άτομα και προκαλεί εκτεταμένες ζημιές και διακοπές ρεύματος. (AP)Υγεία και περιβάλλον Καύσωνες το 2023 Το Εθνικό Αστεροσκοπείο Αθηνών αναφέρει ότι η Ελλάδα βρίσκεται αντιμέτωπη με το μακροβιότερο κύμα καύσωνα όλων των εποχών, με θερμοκρασίες που αναμένεται να ξεπεράσουν τους 40 βαθμούς Κελσίου, σηματοδοτώντας ένα πιθανό κύμα 16-17 ημερών. Η χώρα παραμένει σε κατάσταση συναγερμού.(AFP via Herald Sun)Νόμος και έγκλημα Έντεκα άνθρωποι σκοτώνονται σε εμπρηστική επίθεση σε μπαρ στο Σαν Λουίς Ρίο Κολοράντο στη Σονόρα του Μεξικό. Ο δράστης είχε εκδιωχθεί από το μπαρ λίγο πριν την επίθεση επειδή ήταν βαριά μεθυσμένος και παρενοχλούσε γυναίκες.(Reuters)Αθλητισμός Παγκόσμιο πρωτάθλημα σκακιού γυναικών 2023 Στο σκάκι, η Ζου Γουεντζούν κατακτά τον τέταρτο τίτλο της στο Παγκόσμιο Πρωτάθλημα Σκάκι Γυναικών μετά από νίκη στη 12η παρτίδα του αγώνα εναντίον της διεκδικήτριας Λέι Τίνγκγιε.(FIDE) Πόλεμος και επιθέσεις Ρωσική εισβολή στην Ουκρανία Μια νυχτερινή ρωσική πυραυλική επίθεση στην Οδησσό σκοτώνει τουλάχιστον έναν άνθρωπο, τραυματίζει άλλους 22 και προκαλεί σοβαρές ζημιές στον Καθεδρικό Ναό της Μεταμόρφωσης του Σωτήρος.(AP)Καταστροφές και δυστυχήματα Ο αριθμός των νεκρών από την κατολίσθηση στην περιοχή Ραϊγκάντ, στη Μαχαράστρα της Ινδίας, αυξάνεται σε 27, ενώ τουλάχιστον 50 άνθρωποι εξακολουθούν να αγνοούνται, καθώς οι βροχές μουσώνων περιπλέκουν τις προσπάθειες διάσωσης. (AFP μέσω Dawn) Πυρκαγιές στην Ελλάδα το 2023 Επείγουσα εκκένωση με βάρκα πραγματοποιείται στην Κέρκυρα καθώς οι πυρκαγιές εξαπλώνονται ταχύτατα μέσα σε λίγες ώρες, ιδίως στη βορεινή πλευρά του νησιού. (Mirror) Χιλιάδες τουρίστες εγκαταλείπουν τα ξενοδοχεία τους στη Ρόδο, σε μια εκκένωση που σύμφωνα με αξιωματούχους είναι η μεγαλύτερη στην ιστορία της χώρας. (CNN) Τουλάχιστον 33 άνθρωποι σκοτώνονται και άλλοι 21 τραυματίζονται όταν καταρρέει ένα κτίριο στην Ντουάλα του Καμερούν. (BBC News) Έντεκα άνθρωποι σκοτώνονται και τρεις τραυματίζονται από την κατάρρευση της οροφής ενός σχολείου στο Κιγκιχάρ, στην Χεϊλονγκιάνγκ της Κίνας. (Al Jazeera) Εννέα άνθρωποι, μεταξύ των οποίων τέσσερις στρατιώτες, σκοτώνονται όταν ένα πολιτικό αεροσκάφος Antonov συντρίβεται λόγω τεχνικών προβλημάτων στο Πορτ Σουδάν του Σουδάν. Ένα παιδί είναι ο μόνος επιζών της συντριβής. (AFP via The Daily Star) Ένα άτομο σκοτώνεται και άλλα 12 τραυματίζονται έπειτα από κατάρρευση γέφυρας στην Πάτρα. (Greek City Times)Νόμος και έγκλημα Έξι άνθρωποι σκοτώνονται και άλλοι 20 τραυματίζονται σε πυροβολισμούς στο Σικάγο του Ιλινόις, στις Ηνωμένες Πολιτείες. (Yahoo! News) Ένας στρατιώτης σκοτώνει 13 άτομα, μεταξύ των οποίων δέκα παιδιά, κατά τη διάρκεια μαζικών πυροβολισμών στην κηδεία του γιου του στη Νιαμάμπα, στην Επαρχία Ιτούρι, στη Λαϊκή Δημοκρατία του Κονγκό. (Al Jazeera) Δύο άνθρωποι σκοτώνονται και άλλοι τέσσερις τραυματίζονται κατά τη διάρκεια μαζικών πυροβολισμών στη Μάντα του Εκουαδόρ. Ο δήμαρχος της πόλης είναι μεταξύ των νεκρών. (AP)Πολιτική και εκλογές Ισπανικές γενικές εκλογές 2023 Οι Ισπανοί προσέρχονται στις κάλπες για να εκλέξουν τα μέλη του Κοινοβουλίου. (Reuters) Ο Αλμπέρτο Νουνιέθ Φεϊχόο από το Λαϊκό Κόμμα κερδίζει τις εκλογές, αλλά υπολείπεται της καθαρής πλειοψηφίας, ενώ το Σοσιαλιστικό Εργατικό Κόμμα του πρωθυπουργού Πέδρο Σάντσεθ κατέχει ελαφρώς περισσότερες έδρες με τους συμμάχους του, παρά το γεγονός ότι τερμάτισε δεύτερο, με αποτέλεσμα να προκύψει ένα κοινοβούλιο χωρίς να υπάρχει κόμμα με αυτοδυναμία. (AP) γενικές εκλογές στην Καμπότζη 2023 Οι ψηφοφόροι στην Καμπότζη προσέρχονται στις κάλπες για να εκλέξουν τα μέλη του κοινοβουλίου. (Reuters) Το κυβερνών Λαϊκό Κόμμα Καμπότζης, με επικεφαλής τον πρωθυπουργό Χουν Σεν, διεκδικεί σαρωτική νίκη στις εκλογές, κερδίζοντας 120 από τις 125 έδρες σύμφωνα με τα ανεπίσημα αποτελέσματα, παρά τις επικρίσεις για την υποτιθέμενη καταστολή της αντιπολίτευσης. (AP)Αθλητισμός Στο γκολφ, ο Αμερικανός Μπράιαν Χάρμαν κατακτά το πρωτάθλημα Open, το πρώτο σημαντικό της καριέρας του με νίκες επί του Αυστραλού Τζέισον Ντέι, του Νοτιοκορεάτη Τομ Κιν, του Ισανού Χον Ραμ και του Αυστριακού Σεπ Στράκα. (AP) Παγκόσμιο Πρωτάθλημα Υγρού Στίβου 2023 Στα 400 μ μικτή ατομική των ανδρών, ο Γάλλος Λεόν Μαρσάρ καταρρίπτει το παγκόσμιο ρεκόρ που κατείχε ο Μάικλ Φελπς, τερματίζοντας σε 4 λεπτά, 2,5 δευτερόλεπτα. (AFP via Channels TV) Η διοργανώτρια Πολωνία κερδίζει για πρώτη φορά το Nations League ανδρών της FIVB (VNL) με ήττα επί των ΗΠΑ με 3–1 στον τελικό στην αρένα Έργκο στο Γκντανσκ. (Volleyball World) Πόλεμος και επιθέσεις Ρωσική εισβολή στην Ουκρανία Ένα παιδί σκοτώνεται και έξι άτομα τραυματίζονται σε ρωσική πυραυλική επίθεση στην Κοστιαντινίβκα. (The Guardian) Βομβιστής αυτοκτονίας ανατινάζεται σε στρατιωτική ακαδημία στο Μογκαντίσου στη Σομαλία, σκοτώνοντας πάνω από 20 στρατιώτες και τραυματίζοντας δεκάδες άλλους. (DW)Καταστροφές και δυστυχήματα Τριάντα τέσσερα άτομα σκοτώνονται και άλλα 26 τραυματίζονται, ενώ χιλιάδες απομακρύνονται από τις εστίες τους στη διάρκεια των δασικών πυρκαγιών στην Αλγερία. (AFP via France 24) Στην Ινδονησία, τουλάχιστον 15 άνθρωποι σκοτώνονται και άλλοι 33 διασώζονται έπειτα από την ανατροπή ενός πορθμείου που ταξίδευε από το Μπουτόν στη Μούνα. Το δυστύχημα συνέβη στα ανοικτά των ακτών του Σουλαουέζι. (AFP μέσω France 24) Τουλάχιστον 14 άνθρωποι σκοτώνονται όταν μια πιρόγα ανατρέπεται στα ανοικτά των ακτών του Ντακάρ, στη Σενεγάλη. (AFP via Channels TV)Επιστήμη και τεχνολογία Η NASA ανακοινώνει ότι το Διαστημικό Τηλεσκόπιο Τζέιμς Γουέμπ ανακάλυψε υδρατμούς γύρω από το άστρο PDS 70. (Forbes) Πόλεμος και επιθέσεις Σύγκρουση στο Σουδάν το 2023 Μεγάλες συγκρούσεις με αεροπορικές επιδρομές και πυροβολικό στην περιοχή Ομπάντα στο βόρειο Χαρτούμ αφήνουν πίσω τους περισσότερους από 16 νεκρούς, μεταξύ των οποίων 2 επιβεβαιωμένα παιδιά. (Globe Echo) Οι Σουδανικές Ένοπλες Δυνάμεις βομβαρδίζουν τρεις συνοικίες που ελέγχονται από τις Δυνάμεις Ταχείας Υποστήριξης στο Ομντουρμάν, στην πολιτεία Χαρτούμ του Σουδάν, σκοτώνοντας τουλάχιστον 18 ανθρώπους και τραυματίζοντας δεκάδες άλλους. (The Guardian)(Globe Echo) Καταστροφές και δυστυχήματα Πυρκαγιές το 2023 Τέσσερις άνθρωποι σκοτώνονται από πυρκαγιές στη νότια Ιταλία. Ένας πυροσβέστης πεθαίνει επίσης στη Σαρδηνία κατά την κατάσβεση πυρκαγιών στο Μπαουνέι. (La Repubblica) πυρκαγιές στην Ελλάδα το 2023 Δύο μέλη της πολεμικής αεροπορίας της Ελλάδας σκοτώνονται όταν ένα πυροσβεστικό αεροσκάφος Canadair CL-215 συντρίβεται στην Νήσο Εύβοια. (Metro) Τέσσερις άνθρωποι σκοτώνονται και αρκετοί άλλοι τραυματίζονται από πλημμύρες στη Λομβαρδία της Ιταλίας. Ισχυρές βροχοπτώσεις σημειώνονται επίσης στο Βένετο. (Fanpage)Νόμος και έγκλημα Ο Ισημερινός κηρύσσει κατάσταση έκτακτης ανάγκης σε όλες τις φυλακές έπειτα από συμπλοκές συμμοριών στις οποίες σκοτώθηκαν 18 κρατούμενοι. (The Guardian)Πολιτική και εκλογές θανατική ποινή στον κόσμο Το Κοινοβούλιο της Γκάνας ψηφίζει την επίσημη κατάργηση της θανατικής ποινής, αποτελώντας το τελευταίο αφρικανικό κράτος που τερματίζει την ποινή αυτή. Οι 176 κρατούμενοι που βρίσκονται σήμερα σε θανατική ποινή στις φυλακές της Γκάνας θα δουν την ποινή τους να μετατρέπεται σε ισόβια κάθειρξη. (BBC News)Αθλητισμός Παγκόσμιο Κυπελλο Ποδοσφαίρου Γυναικών 2023 Η Κέισι Φερ συμμετέχουσα ως μέλος της ποδοσφαιρικής ομάδας της Νότιας Κορέας στον αγώνα με την Κολομβία, γίνεται η νεότερη παίκτρια που συμμετέχει σε Παγκόσμιο Κύπελλο Γυναικών σε ηλικία 16 ετών. (NPR) Πόλεμος και επιθέσεις Πραξικόπημα στον Νίγηρα το 2023 Στρατιώτες της προεδρικής φρουράς του Νίγηρα συλλαμβάνουν τον πρόεδρο Μοχάμεντ Μπαζούμ μέσα στο Προεδρικό Μέγαρο στη Νιαμέι. Οι είσοδοι στα υπουργεία της κυβέρνησης είναι επίσης αποκλεισμένες. (Al Jazeera) Οι στρατιώτες ανακοινώνουν στην κρατική τηλεόραση ότι ο πρόεδρος Μοχάμεντ Μπαζούμ έχει απομακρυνθεί από την εξουσία. Τα σύνορα της χώρας κλείνουν και κηρύσσεται απαγόρευση κυκλοφορίας σε όλη τη χώρα. (The Examiner) (The Guardian)Καταστροφές και δυστυχήματα Τουλάχιστον 6 άνθρωποι πεθαίνουν και χιλιάδες άλλων εγκαταλείπουν τις εστίες τους από το πέρασμα του τυφώνα Ντοκσουρί στη Λουζόν των Φιλιππίνων.(AP) Από φωτιά στο φορτηγό πλοίο Fremantle Highway με 3.000 αυτοκίνητα, που έκανε το δρομολόγιο από τη Γερμανία προς την Αίγυπτο, σκοτώνεται ένα άτομο και άλλα 22 τραυματίζονται. Το δυστύχημα συνέβη κοντά στο Άμελαντ της Ολλανδίας.(Reuters) Από την ανατροπή ενός λεωφορείου στην Νγκεν Σαρ, στο διαμέρισμα Λουγκά, στη Σενεγάλη, σκοτώνονται τουλάχιστον 23 άτομα και αρκετά άλλα τραυματίζονται.(Reuters) Οκτώ άνθρωποι σκοτώνονται, περί τα δώδεκα τραυματίζονται και ένα άτομο αγνοείται μετά την έκρηξη σιλό στην Παλοτίνα, στην πολιτεία Παρανά της Βραζιλίας. (Reuters)Νόμος και έγκλημα Συνταγματικό δημοψήφισμα στο Μάλι 2023 Το Μάλι υποβαθμίζει τη γαλλική γλώσσα από επίσημη γλώσσα σε γλώσσα εργασίας, σύμφωνα με το νέο σύνταγμα. (Africanews)Πολιτική και εκλογές Επακόλουθα των γενικών εκλογών στην Καμπότζη το 2023 Ο πρωθυπουργός της Καμπότζης Χουν Σεν ανακοινώνει την επικείμενη παραίτησή του έπειτα από 4 δεκαετίες στη διακυβέρνηση της χώρας, με τον γιο του Χουν Μανέτ να τον διαδέχεται.(CNA) Τέχνες και πολιτισμός Η ιταλική κυβέρνηση ανακοινώνει ότι ανακαλύφθηκε το ιδιωτικό θέατρο του Ρωμαίου αυτοκράτορα Νέρωνα κάτω από την αυλή του Παλάτσο Ντέλα Ρόβερε.(CNN) Καταστροφές και δυστυχήματα Τουλάχιστον 27 άνθρωποι σκοτώνονται και άλλοι έξι αγνοούνται όταν μια βάρκα ανατρέπεται στη Λαγκούνα ντε Μπάι στα ανοικτά των ακτών του Μπινανγκονά στην επαρχία Ρισάλ στις Φιλιππίνες. (AP) Ένα άτομο σκοτώνεται και άλλα 84 τραυματίζονται από διαρροή αερίου χλωρίου σε εργοστάσιο επεξεργασίας λυμάτων στην Κένα της Αιγύπτου. (Egypt Independent) Διατάσσεται εκκένωση λόγω έκρηξης σε αποθήκη πυρομαχικών σε μια αεροπορική βάση στη Νέα Αγχίαλο Μαγνησίας, Ελλάδα, λόγω των εν εξελίξει πυρκαγιών. (DW News)Υγεία και περιβάλλον Κλιματική αλλαγή Ο Γενικός Γραμματέας των Ηνωμένων Εθνών Αντόνιο Γκουτέρες δηλώνει ότι η Γη έχει εισέλθει σε μια "εποχή παγκόσμιου βρασμού", καθώς οι επιστήμονες επιβεβαιώνουν ότι οι φετινοί καύσωνες ήταν μερικοί από τους θερμότερους στην καταγεγραμμένη ιστορία. (The Guardian)Διεθνείς σχέσεις Ο Αμερικανός υπουργός Άμυνας Λόιντ Όστιν ανακοινώνει την αποστολή σκαφών της Αμερικανικής Ακτοφυλακής προς την Παπούα Νέα Γουινέα τον Αύγουστο. (AFP via The Manila Times)Νόμος και έγκλημα Θανατική ποινή στον κόσμο Πέντε άντρες εκτελούνται στο Κουβέιτ, για συμμετοχή τους στην επίθεση αυτοκτονίας που έγινε σε τζαμί το 2015. (AP via ABC News) Πόλεμος και επιθέσεις Πραξικόπημα στον Νίγηρα το 2023 Ο στρατηγός του Νίγηρα Αμπντουρααμάνε Τσιανί αυτοανακηρύσσεται ως πρόεδρος του Νίγηρα έπειτα από το στρατιωτικό πραξικόπημα της Τετάρτης. (BBC News) Τα Ηνωμένα Έθνη διακόπτουν την ανθρωπιστική βοήθεια προς τον Νίγηρα, λόγω του πραξικοπήματος.(AA via TRT World) Καταστροφές και δυστυχήματα Τυφώνας Ντοκσουρί Ο αριθμός των νεκρών από το πέρασμα του τυφώνα Ντοκσουρί στις Φιλιππίνες αυξάνεται στους 39, ενώ γύρω στις 42.000 αναγκάστηκαν να εγκαταλείψουν τα σπίτια τους. (AA) Τουλάχιστον ένα άτομο πεθαίνει και άλλα 68 τραυματίζονται από το πέρασμα του ίδιου τυφώνα από την Ταϊβάν. (CNN) Έξι άτομα σκοτώνονται από τη συντριβή μικρού αεροσκάφους στο Κάλγκαρι στην Αλμπέρτα του Καναδά. (Reuters)Νόμος και έγκλημα Θανατική ποινή στον κόσμο Η πρώτη γυναίκα που εκτελείται στη Σινγκαπούρη έπειτα από σχεδόν 20 χρόνια γίνεται η Σαριντέουι Τζαμανί. Η Τζαμανί καταδικάστηκε σε θάνατο για τη διακίνηση 30 γραμμαρίων ηρωίνης το 2018. (BBC News) Τρία άτομα σκοτώνονται και άλλα δύο τραυματίζονται σε αμόκ ενόπλου στην Λανγκβάιντ αμ Λεχ της Βαυαρίας, στη Γερμανία.(AP) Τουλάχιστον δεκατρία άτομα σκοτώνονται κατά τη διάρκεια αστυνομικής επιχείρησης στο Σάο Πάολο της Βραζιλίας, ως απάντηση στη δολοφονία ενός αστυνομικού της μονάδας Rondas Ostensivas Tobias de Aguiar. (R7) Πόλεμος και επιθέσεις Ρωσική εισβολή στην Ουκρανία Ρωσικές δυνάμεις χτυπούν τη Ζαπορίζια, σκοτώνοντας δύο αμάχους και τραυματίζοντας έναν άλλο, καθώς και καταστρέφοντας υποδομές. (CNN International) Δύο άνθρωποι σκοτώνονται και 20 τραυματίζονται σε επίθεση ρωσικών πυραύλων σε μη στρατιωτικές υποδομές στο Σούμι.(The Kyiv Independent)Καταστροφές και δυστυχήματα Τουλάχιστον 12 άτομα σκοτώνονται και περισσότερα από άλλα 115 τραυματίζονται από έκρηξη σε αποθήκη πυροτεχνημάτων στη Σουνγκάι Κολόκ της Ταϊλάνδης.(Al Jazeera) Δασικές πυρκαγιές στον Καναδά το 2023 Άλλος ένας πυροσβέστης σκοτώνεται κατά την προσπάθεια να θέσει υπό έλεγχο μια πυρκαγιά κοντά στο Φορτ Σεντ Τζον, στη Βρετανική Κολομβία, σηματοδοτώντας τον τρίτο θάνατο πυροσβέστη στον Καναδά της εποχής των πυρκαγιών φέτος. (AFP via The Straits Times)Αθλητισμός Παγκόσμιο Πρωτάθλημα Υγρού Στίβου 2023 Η Αμερικανίδα κολυμβήτρια Κέιτι Λεντέτσκι ξεπερνά τον επίσης Αμερικανό Μάικλ Φελπς στο ρεκόρ για τα περισσότερα ατομικά χρυσά μετάλλια (με 21) σε παγκόσμιο πρωτάθλημα, έπειτα από την κατάκτηση του χρυσού μεταλλίου στα 800 μ ελεύθερο των γυναικών στη διοργάνωση του 2023 στη Φουκουόκα της Ιαπωνίας. (Fox News) Πόλεμος και επιθέσεις Τουλάχιστον 56 άνθρωποι σκοτώνονται και σχεδόν 200 άλλοι τραυματίζονται σε μια βομβιστική επίθεση αυτοκτονίας στην Μπατζαούρ της Κάιμπερ Πακτούνκουα, στο Πακιστάν. (Al Jazeera) ReutersΚαταστροφές και δυστυχήματα Φουσκωτό μήκους 20 μέτρων στο λούνα παρκ Wonderland Waterpark στο Σεν Μαξιμέν λα Σεν Μπομ της Γαλλίας, εκρήγνυται, σκοτώνοντας έναν 35χρονο και τραυματίζοντας σοβαρά την 3χρονη κόρη του. (NOS) Δέκα άνθρωποι σκοτώνονται και άλλοι 76 τραυματίζονται από σφοδρή καταιγίδα σε περιοχές της κεντρικής Ρωσίας. (BBC News) Τρεις άνθρωποι σκοτώνονται και άλλοι 37 τραυματίζονται σε σύγκρουση μεταξύ λεωφορείου και φορτηγού στην Ελ Νταμπάα, στο Κυβερνείο Ματρούχ της Αιγύπτου. (Αλ-Αχράμ)Νόμος και έγκλημα Ένα άτομο σκοτώνεται και άλλα οκτώ τραυματίζονται σοβαρά σε μαζικό πυροβολισμό στο Γουέστ Σάιντ του Σικάγο, στο Ιλινόις των ΗΠΑ. (CNN)Πολιτική και εκλογές Κεντροαφρικανικό συνταγματικό δημοψήφισμα 2023 Οι πολίτες της Κεντροαφρικανικής Δημοκρατίας ψηφίζουν σε ένα δημοψήφισμα που θα μπορούσε να καταργήσει το όριο της προεδρικής θητείας. (Reuters)Αθλητισμός Η Ολλανδή Ντέμι Φόλερινγκ της SD Worx κερδίζει τη δεύτερη έκδοση του Γύρου της Γαλλίας γυναικών (Tour de France Femmes) με νίκη επί της ομοεθνούς Ανεμίεκ φαν Φλόιτεν της Movistar Team στην Col du Tourmalet των Πυρηναίων. (CNN) Πόλεμος και επιθέσεις Ρωσική εισβολή στην Ουκρανία Τουλάχιστον έξι άμαχοι σκοτώνονται και άλλοι 75 τραυματίζονται σε επίθεση ρωσικών βαλλιστικών πυραύλων σε ένα συγκρότημα διαμερισμάτων και ένα πανεπιστημιακό κτίριο στο Κρίβι Ριχ, στην περιφέρεια Ντνιπροπετρόβσκ. (The Washington Post ) Οι ρωσικές δυνάμεις πλήττουν κατοικημένες περιοχές στη Χερσώνα, σκοτώνοντας τουλάχιστον τέσσερις πολίτες και τραυματίζοντας άλλους 17. (CNN International)Νόμος και έγκλημα Διαμαρτυρίες στη Σενεγάλη το 2023 Το υπουργείο Δικαιοσύνης της Σενεγάλης συλλαμβάνει και κατηγορεί τον αρχηγό της αντιπολίτευσης και δήμαρχο του Ζιγκινσόρ Ουσμανέ Σονκό για υποκίνηση σε εξέγερση, υπονόμευση της ασφάλειας της χώρας και ποινική σύνδεση με τρομοκρατική ομάδα. (AFP μέσω France 24) Δύο άνθρωποι σκοτώνονται στο Ζιγκινσόρ κατά τη διάρκεια διαδηλώσεων ως απάντηση στη σύλληψη και την απαγγελία κατηγοριών σε βάρος του Σονκό. (AFP μέσω The Straits Times) Ο υπηρεσιακός πρόεδρος της Μιανμάρ Μίιντ Σουέ ανακοινώνει την παράταση της κατάστασης έκτακτης ανάγκης για άλλους 6 μήνες, κάτι που σημαίνει πιθανότατα ότι οι προγραμματισμένες για τον Αύγουστο εκλογές θα καθυστερήσουν, αναφέροντας ότι η κατάσταση στη χώρα "δεν έχει επανέλθει ακόμα στην κανονικότητα". (AFP via The Manila Times)